35. schôdza NR SR - 9.deň - B. popoludní
Dátum: 2025-06-10
Poslanec: Matovič, Igor (SLOVENSKO)
Druh vystúpenia: Vystúpenie v rozprave

42. Kolegovia, kolegyne, pri tejto otázke tu prirodzene vyvstáva otázka, že či to, že koaliční poslanci, ktorí aj teraz prejavujú úctu obetiam, že zdrhnú odtiaľto jak krysy z paluby, že či to znamená, že tí ľudia sú vnútorne skazení a takto boli vychovaní, že vlastne keď niekto väčší, silnejší napadne slabšieho, tak treba sa zastávať toho väčšieho, silnejšieho, alebo boli vychovávaní tak možno, jako my v opozícii. Ja si osobne myslím, že boli vychovaní správne, len potom sa nejako zopsuli, potom sa naučili hlasovať tak, ako im prikáže šéf, potom sa naučili robiť biznis na úkor tých voličiek, ktorým rozdávajú karafiáty na MDŽ, potom sa naučili obetovať svojich vlastných voličov počas covidu, naháňať ich, natlačiť do autobusu a hovoriť im to, čo tí ľudia chcú počuť a na čo počúvajú, že rúška dole, a zrazu sa z nich stali bezcitné stroje, ktoré sú ochotné predať svoje svedomie, ktoré sú ochotné ísť bozkávať krvavý prsteň vrahovi Putinovi priamo na Červené námestie, ktorí sú ochotní o Ukrajincoch hovoriť jako o agresoroch a ktorí sú ochotní obhajovať vrahov, lebo jednoducho im to vyhovuje. A to možno tak hovorím o tých radových ovečkách, ktoré tu hlasujú v koalícii a ktoré čokoľvek im pršteky ich šéfov ukážu, tak za čokoľvek zahlasujú a vôbec ani nad tým nerozmýšľajú, že či to je v súlade s morálkou, či to je v súlade ich svedomím, alebo či to je v súlade s tým, ako ich možno mamy a otcovia, keď malí boli, učili. A to je smutné, jednoducho mať parlament, v ktorom sú ľudia bez svedomia, telesné schránky, ktoré nepozerajú na spravodlivosť a nerozhodujú sa podľa toho pri tom svojom vlastnom postoji, pri tom svojom vlastnom hlasovaní, je atrapa parlamentu. To nie je výkladná skriňa morálky a zákonnosti. To sú zákonníci, to sú obielené hroby. To sú ľudia, ktorí sa tu mnohí z nich hrajú na kresťanov, hovoria si teraz moderne, že sú tradičná sociálna demokracia, v skutočnosti nie sú ani demokrati, nie sú ani sociálni a vôbec nie sú tradiční. Možno tradiční len v tom, že tie prístupy a postupy sú rovnaké už tých 15 rokov a kvôli tomu Slovensko dopadlo tak, ako dopadlo, že sme na posledných rebríčkoch všetkých možných porovnaniach už aj za Rumunskom, už aj za Bulharskom. Ale v otázke prístupu k Ukrajine, kedy Robert Fico napriek tomu, že všetci európski partneri ho žiadajú, aby to nerobil, on napriek tomu na to Červené námestie ide. Napriek tomu sa objíma, bozkáva, fotí s diktátormi a tyranmi sveta, ktorí sa tam vtedy zišli toho známeho 9. mája, ktorý nevie dostať z hlavy, tak Robert Fico ukázal, že on pohŕda obeťami, on pohŕda morálkou, on pohŕda spravodlivosťou. A nielen Robert Fico, jasné že v zátvorke tam má také nejaké chvosty, ktoré chodia s ním, ako Tibor Gašpar a podobní, jednoducho ľudia, ktorí podľa môjho presvedčenia to už vzdali. A v tom vidím iba takú malú nádej toho, že sa takto správajú, že oni si uvedomujú, že si musia hľadať "backup plán", záložný plán, že čo po tých budúcich voľbách, lebo oni vidia, že idú po budúcich voľbách z hrušky dole. Že to, čo robia, to, čo predvádzajú, že nesplnili žiaden zo svojich zásadných, základných sľubov, či lacnejšie potraviny, lacnejšie energie, nič. Hovorili, že budú šetriť, zadlžujú Slovensko jak po nebohom, hovorili, že nebudú nikomu nič brať z toho, čo ľudia majú, ukradli rodinám 500 mil. eur ročne cez daňové bonusy. Ukradli dôchodcom 400 mil. eur ročne cez rodičovské dôchodky, o 50 % zvýšili 900 rôznych poplatkov. Každým dňom ďalšia a ďalšia rana aj pre ich voličov a tí ich voliči to cítia. Fico a spol. s Gašparom si to uvedomujú, vedia, že za tejto situácie tie ďalšie voľby nemajú šancu ustáť, ale zároveň vedia, že tých zločinov napáchali toľko, že keď to pôjde ďalej a opäť spravodlivosť dostane priestor, tak skončia za tie zločiny v base. A preto Fico chodí do Moskvy, do Uzbekistanu, do Vietnamu, do Brazílie, aj keď ho tam vlastne ani nepoznajú, ako sme videli z vystúpenia viceprezidenta Brazílie, tak chodí tam, lebo si hľadá azyl. Tak jako niekedy fašisti si hľadali azyl a našli si, najmä taká vysnená zem pre nich bola Argentína, tak Fico teraz hľadá, kde sa mu bude dobre na staré kolená aj s tým Gašparom žiť. Preto tade chodí, preto blúzni, preto keď dostane mikrofón a celý uveličený z toho, že vlastne sa vyskytol v krajine, kde vládne diktátor, kde demokracia nemá priestor, tak zrazu aj tým novinárom porozpráva, že áno, toto je vlastne taký sen, takto by sme to mohli na Slovensku spraviť. A osobne si myslím, že to je, možno niekto z vás v tom vidí nebezpečie, ohrozenie demokracie na Slovensku. Nie, ja v tom vidím len dôkaz toho, že Robert Fico si uvedomuje, že ide z kopca dole, že on sám už to nezmení a len sníva o tom, že ako, kde by sa vlastne ešte nejako mohol skryť a na konci v podstate si najmä u toho Putina tou návštevou, hanebnou návštevou pre Slovensko 9. mája na Červenom námestí bol vybaviť pre seba politický azyl. Presne tak jako tyran, vrah a diktátor zo Sýrie nakoniec skončil pod krídlami Vladimíra Putina, vraha to masového, tak takisto Robert Fico má posledný plán aj s Gašparom, že keď nič iné nevyjde, tak teda dobre, pôjdeme žiť do tej Moskvy, však vlastne tam sa dobre žije, Andrej Danko o tom natočil video. A o tom je to celé. Nehľadajme v týchto ľuďoch morálku, nehľadajme v nich súcit, nehľadajme v tých radových poslancoch odvahu zahlasovať za nejaké správne uznesenie, ktoré by odsúdilo, božechráň, nejakého vraha Putina. Veď to sa im nezíde. Ak si rozhnevajú Putina v tejto veci a zrazu by sa zastali obetí, to je jedno či už v Gaze, alebo na Ukrajine, to by nebolo správne, potrebujú si ísť ďalej doklepať, tak ako to tu robili, tých 15 rokov jako humpľovali Slovensko a na konci keď im to v tých voľbách nevyjde, vykašľať sa na svojich voličov a utekať, aby si zachránili holý krk, aby si zachránili slobodu. A najmä ten Tibor Gašpar, to vidíme, že on síce sa strašne dokáže tváriť, jako on je slušný, ale v skutočnosti na neho tá trauma tej ročnej basy zaslúženej, ktorú dostal za svoje zločiny, síce iba vo vyšetrovacej časti väzby, tak doľahla tak, že sa tam v žiadnom prípade nechce vrátiť. Aj by niečo s tým urobili, ale vedia, že nemajú ako, a preto radšej chodí, po rusky rozpráva niekde na nejakých "konferenciách" v Rusku, líška sa Putinovi, aby aj on teda spolu s tým Ficom si ten politický azyl niekde na staré kolená po rozkradnutí jednej republiky s menom Slovenská republika zaslúžili. Nedúfajme, že títo ľudia zahlasujú za správne uznesenie, ktoré určite toto uznesenie správnym je, nedúfajme, že akékoľvek iné uznesenie, ktoré by sme tu chceli ako opozícia predložiť a ktoré by odsudzovalo ľudí, ktorí vraždia niekde alebo niekomu ubližujú, že by títo ľudia boli schopní podporiť. Nie, tí sú schopní podporiť len to, z čoho majú priamy osobný prospech, z čoho má priamy osobný prospech ich šéf, jeden, druhý, tretí, politickej strany a vedia, že keď svojim šéfom vyjdú v ústrety, na konci aj oni sa budú mať dobre. Opäť budú na kandidátke, opäť možno budú poslancami, opäť možno bude mať sesternica biznis, opäť možno synovec Gašpara bude mať nejaký Fakofan (správne Fafokan, pozn. red.) za 2 mil. eur a k tomu ešte cestičku za 623-tisíc, veď čo po tom, že druhí ľudia si nemôžu len tak dovoliť z eurofondov postaviť súkromnú haciendu alebo súkromnú vyasfaltovanú triapolkilometrovú cestičku. Títo ľudia sa správajú čisto prospechársky, správali sa prospechársky počas covidu, správajú sa prospechársky teraz. Veď aký iný dôkaz potrebujeme, že títo ľudia si nedokážu vážiť život človeka, ako to, že počas covidu zvážali tisícky dôchodcov v nimi organizovaných autobusoch a tým dôchodcom v tých autobusoch hovorili, že rúška dole, covid neexistuje. Ľudia, ktorí na nahrávke z chaty, poľovníckej chaty v Čifároch hovorili ako Robert Fico, že covid je strašné svinstvo, že kvôli tomu bol v bezvedomí, kvôli tomu bol v nemocnici a ledva sa z toho dostal. Poslal tisíce svojich voličov vedome na smrť, a preto nejakí Ukrajinci sú mu úplne ukra... (Prerušenie vystúpenia časomerom. Potlesk.) =====